**Mohács Város Önkormányzat Képviselő-testülete**

**14/2021.(VI.28.)**

**r e n d e l e t e**

az önkormányzati tulajdonban lévő lakások bérletéről és elidegenítéséről, valamint az önkormányzati otthonteremtő támogatásról szóló 3/2019.(II.18.) önkormányzati rendelet módosításáról

Mohács Város Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörben, Alaptörvény 32. cikk (1) bekezdés a) pontjában meghatározott feladatkörében, és a Magyarország helyi önkormányzatairól szóló 2011. évi CLXXXIX. törvény 13. § (1) 9. pontjában meghatározott feladatkörében eljárva az önkormányzati tulajdonban lévő lakások bérletéről és elidegenítéséről, valamint az önkormányzati otthonteremtő támogatásról szóló 3/2019.(II.18.) önkormányzati rendeletét az alábbiak szerint módosítja:

**1. §**

Mohács Város Önkormányzat Képviselő-testületének az önkormányzati tulajdonban lévő lakások bérletéről és elidegenítéséről, valamint az önkormányzati otthonteremtő támogatásról szóló 3/2019.(II.18.) önkormányzati rendelete (a továbbiakban: Rendelet) V. FEJEZETÉNEK alcíme hatályát veszti, helyébe az alábbi alcím kerül:

**„Saját erős lakásvásárlás (-építés) és -felújítás támogatásának általános szabályai”**

**2. §**

A Rendelet 32. §-ának (1) bekezdése hatályát veszti, helyébe az alábbi rendelkezés kerül:

„(1) Az Önkormányzat saját forrásaiból – az önkormányzat mindenkori éves költségvetési rendeletében képzett lakásalap terhére – kamatmentes támogatást nyújt új lakóház építéséhez, új- és használt lakás vásárlásához, saját tulajdonú lakás felújításához. A kamatmentes támogatást öt év alatt kell visszafizetni.”

**3. §**

A Rendelet 32. §-ának (4) bekezdése hatályát veszti, helyébe az alábbi rendelkezés kerül:

„(4) Használt vagy új otthon vásárlására vagy saját tulajdonú otthon felújítására 1.000.000 Ft-ig terjedő kamatmentes támogatás igényelhető.”

**4. §**

A Rendelet 11. számú mellékletének Egyéb nyilatkozatok táblázatának második sora hatályát veszti, helyébe az alábbi rendelkezés kerül:

|  |  |
| --- | --- |
| A támogatás célja:  *(a megjelölendő szöveg aláhúzandó)* | → használt lakás vásárlása  → új lakás vásárlása  → lakóházépítés  → saját tulajdonú lakás felújítása |

**5. §**

A Rendelet 12. számú mellékletét képező **Otthonteremtő önkormányzati támogatás nyújtására vonatkozó Támogatási szerződés** bevezető részében az *„[új lakás vásárlásához] / [használt lakás vásárlásához][[1]](#footnote-1)”* szövegrész helyébe az *„[új lakás vásárlásához] / [használt lakás vásárlásához] [saját tulajdonú lakás felújításhoz]”* szövegrész kerül.

**6. §**

A Rendelet 12. számú mellékletének 1. pontjában az *„[új lakás vásárlásához] / [használt lakás vásárlásához][[2]](#footnote-2)”* szövegrész helyébe az *„[új lakás vásárlásához] / [használt lakás vásárlásához] [saját tulajdonú lakás felújításhoz]”* szövegrész kerül.

**7. §**

1. E rendelet a kihirdetését követő napon lép hatályba és a jogalkotásról szóló 2010. évi CXXX. törvény 13.§ (2) bekezdése értelmében a hatályba lépését követő napon hatályát veszti.
2. Jelen rendelet rendelkezéseit a hatályba lépést követően benyújtott kérelmek alapján indult eljárásokban kell alkalmazni.

Mohács, 2021. június 25.

Pávkovics Gábor Dr. Kovács Mirella

polgármester jegyző

*Záradék:*

Az önkormányzati rendeletet 2021. június 28. napján kihirdetésre került.

Dr. Kovács Mirella

jegyző

1. A nem kívánt rész törlendő [↑](#footnote-ref-1)
2. A nem kívánt rész törlendő [↑](#footnote-ref-2)